wickkiey/tamil-wikipedia-chunked huggingface dataset:
# சிவாஜி கணேசன் நினைவகம்

## வரலாறு

சென்னை மெரினா கடற்கரையில், காமராசர் சாலையில் 2006 சூலை 21 அன்று அப்போதைய தமிழாடு முதலமைச்சரான மு. கருணாநிதியால் சிவாஜி கணேசன் சிலை திறந்து வைக்கப்பட்டது. இது 2.35 மீட்டர் உயரமுள்ள வெண்கல சிலை ஆகும். சிவாஜி கணேசனின் சிலை சாலையை மறைப்பதாகவும் எனவே அங்கிருந்து அதை அகற்றுமாறும் பொதுநல வழக்கு தொடுக்கப்பட்டு வழக்கு நிலுவையில் இருந்தது. இதற்கிடையில் ஆட்சி மாற்றம் ஏற்பட்டு அதிமுக ஆட்சி வந்தது. வழக்கின்போது சிவாஜி சிலை போக்குவரத்து சமிக்ஞயை மறைக்கிறது. எனவே அதனை அகற்றலாம் என்கிறு தமிழக அரசு நீதிம்ன்றத்தில் கூறியது. அதன்படி சிலையை அகற்ற நீதிமன்றம் 2014 சனவரி 23 அன்று உத்தரவு இட்டது. அச்சமயத்தில் சிலையை அகற்றி காமராசர் சாலையில் உள்ள டிஜிபி அலுவலம் எதிரே வைக்கலாம் என்று யோசனை தெரிவிக்கப்பட்டது. 2017 ஆகத்து 2 அன்று இரவு சிவாஜி கணேசன் சிலை அகற்றப்பட்டு, அடையாற்றில் கட்டபட்டிருந்த அவரது மணி மண்டபத்திற்குக் கொண்டுசெல்லப்பட்டு அங்கு சிலை நிறுவப்பட்டது.
# சிவாஜி கணேசன் நினைவகம்

## நினைவிடத்தின் அமைப்பு

நடிகர் சிவாஜி கணேசனிற்கான இந்த நினைவிடம் தமிழக அரசின் பொதுப்பணித்துறையால் 2017 ஆம் ஆண்டில் 2 கோடியே 80 இலட்சம் செலவில் கட்டப்பட்டதாகும். இந்த நினைவிடமானது 28,300&nbsp;சதுர&nbsp;அடி அளவில் பரந்து கிடக்கிறது. இந்தக் கட்டிடமானது திராவிட பாணி கட்டிடக் கலையில் கட்டப்பட்டு குவிமாடங்களால் அழகு சேர்க்கப்பட்டதாகும். இந்த நினைவிடமானது நடிகர் சிவாஜி கணேசனின் சிலைக்கான இருப்பிடமாகவும் அமைந்து விட்டது.  
இந்த நினைவிடமானது தனது குடிநீர்த் தேவைக்கான ஒரு எதிர் சவ்வூடு பரவல் கலனையும் கொண்டுள்ளது.
# சு. அனந்த ராமகிருட்டிணா

**சுப்பிரமணியன் அனந்த ராமகிருட்டிணா** (*Subramanian Anantha Ramakrishna*) என்பவர் கான்பூர், இந்திய தொழிநுட்ப கல்வி நிறுவனத்தில் இயற்பியல் பேராசிரியராகப் பணிபுரிந்தார். இவர் 1972 ஆம் ஆண்டு நவம்பர் மாதம் 30 ஆம் நாள் பிறந்தார். ஒளியியலும் சுருங்கிய பொருள் இயற்பியலும் இவருடைய நிபுணத்துவ இயற்பியல் பிரிவுகளாகும். இந்தியாவில் வழங்கப்படும் அறிவியல் மற்றும் தொழில்நுட்பத்திற்கான உயர்ந்த அறிவியல் விருதான சாந்தி சுவரூப் பட்நாகர் விருது 2016 ஆம் ஆண்டு அறிவியல், கணிதம், தொழில்நுட்பம் ஆகிய பிரிவுகளில் சிறந்த பங்களிப்பிற்காக இவருக்கு வழங்கப்பட்டது . இவர் தன்னுடைய முதுநிலை அறிவியல் பட்டத்தை 1995 ஆம் ஆண்டு இந்திய தொழிநுட்ப கல்வி நிறுவனம் கான்பூரில் ஐந்தாண்டு ஒருங்கிணைந்த பட்டப்படிப்பின் மூலம் பெற்றார். தன்னுடைய முனைவர் பட்டத்தை பெங்களூரிலுள்ள இராமன் ஆராய்ச்சி நிறுவனத்தில், பேராசிரியர் குமார் அவர்களின் மேற்பார்வையில் ஒளிக் கடத்தலும் செயல் மற்றும் செயலற்ற ஊடகத்தில் ஒளி பரவலும் என்பதான தலைப்புடன் தொடர்புடைய ஆய்வுகள் மேற்கொண்டு நிறைவு செய்தார். இலண்டன் இம்பீரியல் கல்லுரியில் இரண்டு ஆண்டுகள் பணிபுரிந்த இவர் 2003 ஆம் ஆண்டு முதல் கான்பூரிலுள்ள இந்திய தொழில்நுட்ப நிறுவனத்தில் உதவிபேராசியராகப் பணிபுரிந்து தற்போது பேராசிரியராக பணிபுரிகிறார் .
# சு. அனந்த ராமகிருட்டிணா

## விருதுகள்

- இந்திய அறிவியல் மற்றும் தொழில்நுட்பத்துறையின் சுவர்ணசெயந்தி உறுப்பினர் விருது.
- கான்பூர் இந்திய தொழில்நுட்ப நிருவனத்தில் பி.கே. கேல்கர் ஆராய்ச்சி உறுப்பினர்
- மூன்றாம் உலக அறிவியல் அகாதமியின் 2007-2012 ஆண்டுக்காண இளையவராக சேர்க்கை
- இந்திய தேசிய அறிவியல் அகாதமி டில்லியின் 2007 ஆம் ஆண்டு இளம் விஞ்ஞானி பதக்கம்
- பெங்களூர், இந்திய அறிவியல் அகாதமியின் இளம் விஞ்ஞானி (2004-2007)
# கத்தி சண்டை

23 டிசம்பர் 2016ல் மெட்ராஸ் எண்டர்பிரைசஸ் எஸ்.நந்தகோபால் தயாரிப்பில் வெளிவந்த **கத்தி சண்டை** என்கிற திரைப்படத்தை சுராஜ் இயக்கியுள்ளார். இப்படத்தில் நடிகர் விஷால் மற்றும் நடிகை தமன்னா முக்கியக் கதாபாத்திரத்தில் நடித்துள்ளனர். நடிகர்கள் வடிவேலு, சூரி, ஜெகபதி பாபு ஆகியோர் துணை கதாபாத்திரத்தில் நடித்துள்ளனர். இப்படத்தில் ஹிப் ஹாப் தமிழா இசையமைத்துள்ளார்.
# கத்தி சண்டை

## **நடிகர்கள்**

- விஷால் - அர்ஜுன் ராமகிருஷ்ணன்/சீனு
- தமன்னா - திவ்யா/பானு
- வடிவேலு - மருத்துவர் பூத்திரி
- சூரி - தேவா/சித்ரா மாஸ்டர்
- ஜெகபதி பாபு - டிசிபி தமிழ்ச்செல்வன்
- மதன் பாபு - மருத்துவர்
- ஆர்த்தி - பூத்திரியின் துணை
# கத்தி சண்டை

## கதைச்சுருக்கம்

அர்ஜுன் ராமகிருஷ்ணன்(விஷால்) பூர்வ ஜென்ம காதல் என்று கூறி திவ்யாவை(தமன்னா) பின் தொடர்கிறார். பெருங் கொள்ளையர்களான எம்.எல்.ஏவும், சென்ட்ரல் மினிஸ்டரும், கூட்டு சேர்ந்து தங்கள் ஊருக்கு வரவேண்டிய அரசு வசதிகள் அனைத்தையும் செய்யாமல் செய்ததாக அரசாங்கத்திடம் கணக்கு காட்டி பணத்தை பதுக்கிவைக்கிறார்கள். 250 கோடி ரூபாய் நோட்டுக்களுடன் செக்போஸ்ட்கள், போலீஸ் வாகனங்களையெல்லாம் அடித்து நொறுக்கிவிட்டு வரும் ஒரு கண்டெய்னரை மடக்கிப் பிடிக்கிறார் டெபுடி கமிஷ்னர் தமிழ் செல்வன்(ஜெகபதிபாபு). இந்தப் பணத்தை அரசாங்கத்திடம் ஒப்படைக்கிறார். அவரது தங்கை திவ்யா. ரவுடி தேவா(சூரி) துணையுடன் திவ்யாவை காதலிக்கிறார் அர்ஜுன். அவர்கள் காதலை ஏற்கிறார் தமிழ் செல்வம். திருமணம் நிச்சயமாகிறது. தமிழ் செல்வனை சில பேர் கடத்தி விடுகின்றனர், அவரை அர்ஜுன் காப்பாற்றுகிறார். பணத்தை பற்றி அவரிடம் சி.பி.ஐ. என்று கூறி விசாரிக்கிறார். பணத்தை கண்டு பிடித்து தமிழ் செல்வனை சரணடைய கூறுகிறார் அர்ஜுன். ஒரு ரவுடி மூலம் அர்ஜுன் ஏமாற்றியதை அரிந்த தமிழ் செல்வன், அர்ஜுனை சுட்டு விடுகிறார். பணத்தை கொள்ளை அடித்து பதுக்கி நினைவு இழந்தது போல் நடிக்கிறார் அர்ஜுன். ஸ்பெஷல் டாக்டர பூத்திரியாக வடிவேலு வருகிறார், மதன் பாபு, ஆர்த்தி ஆகியோர் அவருக்கு உதவியாக வருகின்றனர். கொள்ளை அடித்து தடைபட்ட வசதிகளை தன் ஊருக்கு நண்பர்களுடன் சேர்ந்து செய்து தருகிறார் அர்ஜுன்.
# கத்தி சண்டை

## ஒலிப்பதிவு

இப்படத்திற்கு பிண்ணணி இசையும் பாடல்களும் ஹிப் ஹாப் தமிழா இசையமைத்துள்ளார். பாடலாசிரியர் நா. முத்துக்குமார் பாடல்களை இயற்றியுள்ளார். அக்டோபர் 26, 2016ல் பாடல்களை வெளியிடப்பட்டது.
# ஆறுமனமே

**ஆறுமனமே** (Aarumaname) 2009இல் வெளிவந்த தமிழ் அதிரடித் திரைப்படம். இதை இயக்கியவர் சுதீஷ் சங்கர். இதில் தீபக், நிகோலெ மற்றும் கார்த்திகா மேத்யூ முக்கிய கதாபாத்திரத்திலும், கஞ்சா கறுப்பு, சுதீர் சுகுமாரன், ராஜேஷ், பொன்வண்ணன், சிறீமன் மற்றும் ஆனந்த் துணை கதாபாத்திரத்திலும் நடித்துள்ளனர். இப் படத்தை, கே. எஸ். ராஜன், ஆர். எஸ். வல்சலா ராஜன் தயாரித்துள்ளனர். சிறீகாந்து தேவா இசை அமைப்பில் இத் திரைப்படம் சூலை 31, 2009இல் வெளியிடப்பட்டது.
# ஆறுமனமே

## கதை

இத் திரைப்படத்தின் கதை அதிரடி காட்சியில் தொடங்குகிறது. வைத்தி (தீபக்) தனது சகோதரன் மூர்த்தியை சிறீமன் குண்டர்களிடமிருந்து காப்பாற்றுவதற்காக ஓடி வருகிறான். அவன் வருவதற்குள் மூர்த்தி பலத்த காயங்களுடன் இரத்த வெள்ளத்தில் கிடக்கிறான்.  
வைத்தி, ஓய்வு பெற்ற தன் தந்தை அருணாச்சலம் (ராஜேஷ்), தாய், மற்றும் சகோதரன் மூர்த்தியுடன் வாழ்ந்து வருகிறான். மூர்த்தி, மத்திய பொதுப்பணித் துறையில் பொறியாளராக பணிபுரிகிறான். மேலும், அருணாச்சலத்திற்கு மூர்த்தியை மிகவும் பிடிக்கும். வைத்தி, இளகிய மனதுடைய ஆட்டோ ஓட்டுநராக இருக்கிறான். அருணாச்சலத்திற்கு வைத்தியைப் பிடிப்பதில்லை. மூர்த்தி தன் பணியில் நேர்மையாக இருந்ததினால், ரத்தினவேல் (சுதீர் சுகுமாரன்) மற்றும் ராஜதுரையின் (பொன்வண்ணன்) கோபத்திற்கு ஆளாகிறான். இவர்கள் இருவரும் தங்களின் பணிக்காக மூர்த்தியின் ஒப்புதல் வேண்டி தொந்தரவு செய்தனர். இதற்கிடையில், வைத்தியும், ரத்தினவேல் மற்றும் ராஜதுரையின் சகோதரி ஆனந்தியும் காதலிக்கின்றனர். தேன்மொழியை (மைதிலி) திருமணம் செய்து கொள்ளுமாறு சூழ்நிலைகள் மூர்த்தியை கட்டாயப்படுத்துகின்றன. ஆனால் மூர்த்திக்கு, தேன்மொழியைப் பிடிக்கவில்லை.  
தற்போது, திரைக்கதை முதல் காட்சிக்கு வருகிறது. மூர்த்தி வைத்தியின் கைகளில் இருக்கிறான். அவன் இறக்கும் போது காதம்பரி என்கிற பெயரை உச்சரிக்கிறான். வைத்தி, ரத்தினவேல் மற்றும் ராஜதுரைதான் தனது சகோதரனை கொன்று விட்டார்கள் என சந்தேகிக்கிறான். சில தினங்கள் கழித்து, ஒரு பெண் தன் குழந்தையுடன் வைத்தியை சந்தித்து, தன் பெயர் காதம்பரி (கார்த்திகா மேத்யூ),என்றும், மூர்த்தியின் மனைவி என்றும் கூறுகிறாள். வைத்தி அவள் மேல் இரக்கப்பட்டு மூர்த்தியின் வீட்டில் தங்கவைக்கிறான். கிராமத்தில் உள்ள அனைவரும் வைத்தி, மற்றும் காதம்பரியை இணைத்து அவதூறாக பேசுகின்றனர். இதனால் வைத்தி தன் தந்தை மற்றும் காதலி ஆனந்தியின் அன்பையும் இழக்கிறான். ஒரு நாள் பெரியசாமி (கஞ்சா கறுப்பு) வைத்தியிடம், காதம்பரியின் சகோதரன் பூபதிதான் மூர்த்தியை கொன்றதாக தெரிவிக்கிறான். பிறகு நடக்கும் சம்பவங்கள் கதையின் முடிவாக உள்ளது.
# ஆறுமனமே

## நடிப்பு

- தீபக் - வைத்தி
- நிகோலெ - ஆனந்தி
- கார்த்திகா மேத்யூ - காதம்பரி
- கஞ்சா கறுப்பு - பெரியசாமி மற்றும் சின்னசாமி
- ராஜேஷ் - அருணாச்சலம்
- பொன்வண்ணன் - ராஜதுரை
- சுதீர் சுகுமாரன் - ரத்னவேல்
- சிறீமன் - மூர்த்தி
- ஆனந்த் - பூபதி
- மைதிலி - தேன்மொழி
- மீரா கிருஷ்ணன் - வைத்தியின் தாய்
# ஆறுமனமே

## பாடல்கள்

இப் படத்திற்கு இசை அமைத்தவர் சிறீகாந்து தேவா. பாடல்களை சினேகன், கபிலன் மற்றும் கிருதியா எழுதியுள்ளனர்.  
| எண் | பாடல் | பாடியவர்கள் | காலம் |  |
| --- | --- | --- | --- | --- |
| 1 | 'மானாட்டம் மயிலாட்டம்' | நவீன் மாதவ் | 5:40 |  |
| 2 | 'சித்திரம் பேசுதடி' | ஹரிஷ் ராகவேந்திரா, சாதனா சர்கம் | 5:32 |  |
| 3 | 'ஆரா ஆரிரோ' | கார்த்திக் | 5:28 |  |
| 4 | 'யாரோ யாரோ' | விஜய் | 5:21 |  |
| 5 | 'நான் காதலிக்கிறேன்' | சுவேதா மோகன், உதித் நாராயண் | 5:10 |  |
| 6 | 'ஆரா ஆரிரோ' | சுவேதா மோகன் | 4:59 | } |
# ஆறுமனமே

## வரவேற்பு

இத் திரைப்படம் பொதுவாக எதிர்மறையான வரவேற்பைப் பெற்றது.
# இத்தாலி நகரங்களின் பட்டியல்

50,000 இற்கும் அதிகமான மக்கள்தொகை கொண்ட **இத்தாலியன் நகராட்சிகள் பட்டியல்** பின்வருமாறு. கீழே உள்ள அட்டவணையில் மக்கள்தொகை டிசம்பர் 31, 2017, நிலவரப்படியும், இத்தாலிய தேசிய புள்ளியியல் நிறுவனம் , மற்றும் 2011 இத்தாலிய மக்கள்தொகை அடிப்படையிலும் குறிப்பிடப்பட்டுள்ளது.
ஒரு பரந்த அடிப்படை வரைபடம் ]]
# காரைக்கால் அம்மையார் (1973 திரைப்படம்)

**காரைக்கால் அம்மையார்** (*Karaikkal Ammaiyar*) 1973 ஆம் ஆண்டு ஏ. பி. நாகராஜன் இயக்கத்தில், காரைக்கால் அம்மையாராக கே. பி. சுந்தராம்பாள் (முதிர் வயது) மற்றும் புனிதவதியாக லட்சுமி (இளவயது) நடிப்பில், குன்னக்குடி வைத்தியநாதன் இசையில், ஈ. வி. ஆர். பிலிம்ஸ் தயாரிப்பில் உருவான தமிழ் திரைப்படம். 63 நாயன்மார்<nowiki/>களில் இடம்பெற்றுள்ள 3 பெண் துறவிகளில் ஒருவரான காரைக்கால் அம்மையார் தமிழ் இலக்கியத்தில் தான் ஆற்றிய அரும்பணிக்காக போற்றப்படுபவர். இது அவருடைய வாழ்க்கை வரலாற்றைச் சொல்லும் திரைப்படம் ஆகும். சோழர்கள் காலத்தில், காரைக்கால் ஊரில் பிறந்தவர். இவர் இறைவன் சிவன் மீது மிகுந்த பக்தி உடையவர். இவர் புனிதவதி என்ற பெயரில் ஆறாம் நூற்றாண்டில் வாழ்ந்தவர் என்று நம்பப்படுகிறது.
# காரைக்கால் அம்மையார் (1973 திரைப்படம்)

## கதைச்சுருக்கம்

புனிதவதி (லட்சுமி) சிறுவயதிலிருந்தே இறைவன் சிவனின் மீது மிகுந்த பக்தியோடு இருக்கிறாள். சிறு வயதிலேயே மணலில் சிவலிங்கத்தை உருவாக்கி அனைவரையும் ஆச்சர்யத்தில் ஆழ்த்துகிறாள். அவளது தந்தை தனதத்தன் (வி. எஸ். ராகவன்) ஒரு வியாபாரி. புனிதவதி சிறு வயதிலேயே *நமசிவாய* எனும் இறைவனின் திருமந்திரத்தை தினமும் பக்தியுடன் உச்சரிக்கிறாள். அந்த ஊருக்கு வரும் சிவபக்தர்களை அன்புடன் உபசரிக்கிறாள்.  
சில ஆண்டுகள் கழித்து அவளுக்கும் நாகப்பட்டினத்தைச் சேர்ந்த வியாபாரியின் மகன் பரமநாதன் (முத்துராமன்) என்பவருக்கும் திருமணம் நடக்கிறது. பரந்தாமன் ஒருநாள் தனக்குக் கிடைத்த இரண்டு மாங்கனிகளை வீட்டுக்குக் கொடுத்துவிடுகிறான். அப்போது தன் வீட்டுக்கு வரும் சிவனடியாருக்கு மதிய உணவளிக்கும் புனிதவதி பரந்தாமன் கொடுத்தனுப்பிய ஒரு மாம்பழத்தையும் அவருக்குத் தருகிறாள். சிவனடியார் சென்றபின் மதிய உணவருந்த வீட்டுக்கு வரும் பரந்தாமனுக்கு மற்றொரு மாங்கனியை உண்ணத் தருகிறாள். மாங்கனி சுவையாக இருக்கவே இன்னொரு மாங்கனியையும் கொண்டுவரும்படி கூறுகிறான். இன்னொரு மாங்கனி இல்லாததால் செய்வதறியாது திகைக்கும் புனிதவதி, இறைவன் சிவனிடம் இன்னொரு மாங்கனி வேண்டிய உடனே இறைவன் அருளால் அவள் கைகளில் மாங்கனி கிடைக்கிறது. அதை தன் கணவனுக்குக் கொடுக்கிறாள். முதலில் உண்ட மாங்கனியை விட சிறந்த சுவையுடன் இருக்கவே இந்த மாங்கனி அவளுக்கு எப்படி கிடைத்தது என்று கேட்கிறான். நடந்தவற்றைக் கூறுகிறாள் புனிதவதி. அதை நம்ப மறுக்கும் பரந்தாமன் மீண்டும் இன்னொரு மாங்கனியை அவள் இறைவனிடம் கேட்டுப் பெற்றுக்காட்டுமாறு கூறுகிறான். அவள் இறைவனிடம் வேண்ட இன்னொரு மாங்கனி கிடைக்கிறது. அதை அவனிடம் கொடுக்க அவன் தொட்டதும் அம்மாங்கனி மறைந்துவிடுகிறது. புனிதவதியின் தெய்வீக சக்தியை உணர்ந்து, தான் அவளுக்கு ஏற்றவனல்லன் என்றெண்ணி அவளை நீங்கி மதுரைக்குச் சென்று பாக்கியவதி (குமாரி பத்மினி) என்ற பெண்ணை மணந்து வாழ்கிறான். அவனுக்குப் பிறக்கும் பெண் குழந்தைக்கு புனிதவதி (பேபி சுமதி) என்று பெயர் சூட்டுகிறான்.  
பரந்தாமனைத் தேடி மதுரை வரும் புனிதவதியைத் தெய்வப்பிறவியாக எண்ணி அவள் காலில்விழுந்து வணங்குகிறான். கணவன் தன்னை தெய்வப்பிறவியாக எண்ணி வணங்குவதால் இல்லற வாழ்வை விடுத்து சிவ பக்தையாக மாற எண்ணும் புனிதவதி, இறைவனிடம் தன் அழகிய உருவம் நீங்கி சிவபூதகண வடிவம் வேண்டுகிறாள். இறைவன் அவள் கேட்டவாறே அருள் செய்கிறான். அதன்பின் புனிதவதியை அனைவரும் "அம்மையார்" (கே. பி. சுந்தராம்பாள்) என்றே அழைக்கிறார்கள்.  
இறைவன் சிவனைக் காணக் கைலாயம் செல்லும் அம்மையார் இறைவன் வீற்றிருக்கும் இடத்தில் தான் கால்களால் நடப்பது தகாது என்றெண்ணி தலையால் நடந்து ஏறுகிறாள். அதைக் காணும் இறைவி பார்வதி (ஸ்ரீவித்யா) அம்மையாரைப் பற்றி சிவனிடம் (சிவகுமார்) கேட்கிறாள். சிவன் நம் அனைவரையும் காக்கும் 'அம்மை' இவள் என்று கூறுகிறார். சிவனைத் தரிசிக்கும் அம்மையாரிடம் அவரது விருப்பம் யாதெனக் கேட்கிறார் சிவன். அம்மையார் "எப்போதும் இறைவனை நினைத்து வாழும் வாழ்க்கை வேண்டும். எனக்கு மறுபிறப்பு வேண்டாம். ஒருவேளை மறுபிறப்பு உண்டென்றால் அப்பிறவியிலும் சிவபக்தையாக சிவனின் காலடியில் இருக்கும் வரம் வேண்டும்" என்று வேண்டுகிறாள். அவருக்குத் தன் ருத்ர தாண்டவத்தைக் காட்டி அருளும் இறைவன் சிவன் திருவாலங்காடு சென்று தன்னைச் சரணடையுமாறு கூறுகிறார். திருவாலங்காடு வந்தடையும் அம்மையார் அங்கு தங்கி "திருவாலங்காட்டு மூத்த திருப்பதிகம்" என்னும் பதிகத்தை இயற்றி அருள்கிறார்.
# காரைக்கால் அம்மையார் (1973 திரைப்படம்)

## நடிகர்கள்

- லட்சுமி - புனிதவதி (இளவயது)
- கே. பி. சுந்தராம்பாள் - புனிதவதி (முதிர் வயது) / காரைக்கால் அம்மையார்
- ஆர். முத்துராமன் - பரமநாதன்
- சிவகுமார் - இறைவன் சிவபெருமான்
- ஸ்ரீவித்யா - இறைவி பார்வதி
- வி. எஸ். ராகவன் - தனதத்தன்
- எஸ். வி. சகஸ்ரநாமம் - நிதிபதி
- மனோரமா - பல்லவி
- சுருளிராஜன் - பல்லவன்
- காந்திமதி - அனுபல்லவி
- குமாரி ருக்மினி - தர்மவதி
- சீதாலட்சுமி - நீலாம்பிகை
- திலகம் - சத்யவதி
- குமாரி பத்மினி - பாக்கியலட்சுமி
- பேபி சுமதி - புனிதவதி (பரமானந்தத்தின் மகள்)
- எஸ். வரலட்சுமி - பெண் துறவி
- கே. டி. சந்தானம் - வசதி படைத்த தொழுநோயாளி
# காரைக்கால் அம்மையார் (1973 திரைப்படம்)

## இசை

படத்தின் இசையமைப்பாளர் குன்னக்குடி வைத்தியநாதன். பாடலாசிரியர்கள் கண்ணதாசன் மற்றும் கே. டி. சந்தானம்.  
| 1 | உலகமெங்கும் | பி. சுசிலா | 4:10 |  |
| --- | --- | --- | --- | --- |
| 2 | நாயகன் வடிவை | பி. சுசிலா | 3:05 |  |
| 3 | அன்பே சிவம் என்று | எஸ். வரலக்ஷ்மி | 4:01 |  |
| 4 | இறைவா உன் புகழ் | கே. பி. சுந்தராம்பாள் | 2:51 |  |
| 5 | வாடுவதா ஓர் பொழுதும் | கே. பி. சுந்தராம்பாள் | 1:00 |  |
| 6 | பாடுகிறேன் உன்னை | கே. பி. சுந்தராம்பாள் | 3:33 |  |
| 7 | பிறவாத வரம் வேண்டும் | கே. பி. சுந்தராம்பாள் | 2:45 |  |
| 8 | தக தக தகவென ஆடவா | கே. பி. சுந்தராம்பாள் | 6:53 | } |
# நேபாளி (திரைப்படம்)

**நேபாளி** (***Nepali***) வி. துரை இயக்கத்தில், 2008 ஆம் ஆண்டு வெளியான இந்தியத் தமிழ்த் திரைப்படமாகும். பரத் (மூன்று வேடங்களில்), மீரா ஜாஸ்மின், கோவிந்த், சங்கீதா, பிரேம் மற்றும் பலர் நடித்துள்ளனர். ராம சரவணன் தயாரிப்பில், சிறீகாந்து தேவா இசை அமைப்பில், 11 ஏப்ரல் 2008 ஆம் தேதி வெளியானது. இந்தப் படத்தின் வசன கர்த்தா பட்டுக்கோட்டை பிரபாகர் ஆவார். பாக்ஸ் ஆபீசில் தோல்வியை தழுவியது.
# நேபாளி (திரைப்படம்)

## நடிகர்கள்

பரத் (மூன்று வேடங்களில்), மீரா ஜாஸ்மின், கோவிந்த், சங்கீதா, பிரேம், ராஜா ரவீந்திரா, கணேஷ்கர், மயில்சாமி (நடிகர்), ஆர்யன், ஆர். செல்வகுமார்.
# நேபாளி (திரைப்படம்)

## கதைச்சுருக்கம்

ஒரு பலசரக்கு கடையில் நேபாளி (பரத்) வேலை பார்த்து வருகிறான். அவன் திடீரென்று சில நபர்களை கொன்று, சடலத்தில் துப்புகளை விட்டுச்செல்கிறான். போலீஸ் அதிகாரி கவுதம் (பிரேம்) இந்த வழக்கை விசாரித்து, கொலையாளியை கண்டுபிடிக்க பொறுப்பேற்கிறார்.  
அதே நேரம், ஒரு தண்டனை கைதி (அதுவும் பரத்) விரக்தியின் காரணமாக அடிக்கடி தற்கொலை முயற்சியில் ஈடுபடுகிறான். சிறை காவலர் அவனை காப்பாற்றுகிறார்.  
துப்புகளை ஆராய்ந்து குற்றவாளியை பிடிக்க நேரிடும் பொழுது, அடுத்த கொலையை செய்து விட்டு கொலையாளி சாதூர்யமாக தப்பிவிடுகிறான்.  
கார்த்திக்கும் (அதுவும் பரத்) ப்ரியாவும் காதல் செய்து திருமணம் செய்கிறார்கள். ஒரு காவல் அதிகாரியிடம் தன்னை காப்பாற்றிக்கொள்ள தற்கொலை செய்துகொள்கிறாள் ப்ரியா. மூன்று வெவ்வேறு களங்கள் காட்சிப்படுத்தப்பட்டாலும், அவை மூன்றையும் செய்வது ஒரே நபர்தான் என்று தெரியவருகிறது. நேபாளி காவல்த்துறையிடம் பிடிபட்டானா என்பதே மீதிக் கதையாகும்.
# நேபாளி (திரைப்படம்)

## ஒலிப்பதிவு

சிறீகாந்து தேவா இப்படத்தின் இசை அமைப்பாளர் ஆவார். 5 பாடல்களை கொண்ட ஒலித்தொகுப்பு 2008 ஆம் ஆண்டு வெளியானது.
# நேபாளி (திரைப்படம்)

## வெளியீடு

இந்தத் திரைப்படத்தின் சாட்டிலைட் உரிமத்தை சன் தொலைக்காட்சி வாங்கியது.
# நேபாளி (திரைப்படம்)

## வரவேற்பு

குழப்பமான திரைக்கதையை கொண்ட படம் என்றும், கதை கரு நன்றாக இருந்தாலும் சரியான முறையில் படமாக்க தவறியதாகவும், கதையாகத்தில் புதுமை இருந்தாலும் கதை முன்பு கேட்டதுபோல் இருந்ததாகவும், விமர்சனம் செய்யப்பட்டது.
# நேபாளி (திரைப்படம்)

## விமர்சனம்

ஆனந்த விகடன் வார இதழில் வந்த விமர்சனத்தில் "க்ளைமாக்ஸ் காட்சி ஹாலிவுட் மறு ஜென்மம் என்றாலும் ரசிக்கவைக்கிற கவிதை ட்விஸ்ட். ஜெயிலுக்குள் நடக்கும் சம்பவங்களை ரியல் டாக்குமென்ட்டரியாகச் சித்தரித்தவிதம், மிரட்டல். எந்த வகையிலும் இம்ப்ரெஸ் பண்ணாத ஆரம்ப காதல் காட்சிகள், ஒண்டி ஆளாக சில பல போலீஸ்களையே பரத் தாக்கித் தள்ளுகிற லாஜிக் வீழ்ச்சிகள் தவிர்க்கப்பட்டு இருந்தால்... நேபாளி மிடுக்கு கூடியிருக்கும்" என்று எழுதி மதிப்பெண்களை வழங்கினர்.
# வந்தே மாதரம் (திரைப்படம்)

**வந்தே மாதரம்** (***Vandae Maatharam***) டி. அரவிந்த் இயக்கத்தில் 2010 ஆம் ஆண்டு வெளியான திரைப்படமாகும். மலையாளத்திலும், தமிழிலும் ஒரே நேரத்தில் படமாக்கப்பட்டு வெளியானது. பின்னர், தெலுங்கு மொழியில் டப்பிங் செய்யப்பட்டு வெளியானது. மம்மூட்டி, அர்ஜுன், ஷ்ரதா ஆர்யா, ராஜ்கபூர், நாசர், ஜெய் ஆகாஷ், ஜெகதீஷ் தீபக் ஜேத்தி மற்றும் பலர் நடித்துள்ளனர். ஹென்றி தயாரிப்பில், டி, இமான் இசையில், 10 செப்டம்பர் 2010 அன்று வெளிநாடுகளிலும், 17 செப்டம்பர் 2010 அன்று இந்தியாவிலும் வெளியானது.
# வந்தே மாதரம் (திரைப்படம்)

## நடிகர்கள்

மம்மூட்டி, அர்ஜுன், ஷ்ரதா ஆர்யா, ராஜ்கபூர், நாசர், ஜெய் ஆகாஷ், ஜெகதீஷ் தீபக் ஜேத்தி, ரியாஸ் கான், ஜெயப்ரகாஷ், மோகன் ஷர்மா, ரச்சனா மௌர்யா, டெய்சி ஷா.
# வந்தே மாதரம் (திரைப்படம்)

## கதைச்சுருக்கம்

கோபி கிருஷ்ணனும் (மம்மூட்டி) அன்வர் ஹுசைனும் மிகவும் கண்டிப்பான காவல் அதிகாரிகள். உழவர்களின் பிரச்சனைகளையும், அது தொடர்புடைய சமூக வன்முறைகளையும் ஆராய்ந்து, அதை சரிசெய்ய இருவரும் முயற்சி செய்கிறார்கள். பயங்கரவாத அமைப்புகள் அவர்களுக்கு பல இடையூறுகளை செய்கின்றன. விமானத்துறையில் பணிபுரிகிறார் கோபாலகிருஷ்ணனின் மனைவி நந்தினி (சிநேகா). அந்த தம்பதிக்கு குழந்தை இல்லை என்பது பெரிய துயரமாக இருந்து வந்தது.  
அந்த இரு காவல் அதிகாரிகளும் எவ்வாறு பயகரவாதிகளை முறியடித்து நாட்டை காத்தனர் என்பதே மீதிக் கதையாகும்.
# வந்தே மாதரம் (திரைப்படம்)

## ஒலிப்பதிவு

டி. இமான் இந்தப்படத்தின் இசை அமைப்பாளர் ஆவார். வைரமுத்து, ஸ்நேஹன், நந்தலாலா மற்றும் விவேகா ஆகியோர் தமிழில் பாடல்களை எழுதினர். வைரமுத்து எழுதிய தேசபக்தி நிறைந்த பாடலை பத்து பாடகர்கள் பாடினர் என்பது குறிப்பிடத்தக்கது.
# வந்தே மாதரம் (திரைப்படம்)

## தயாரிப்பு

2007 ஆம் ஆண்டு நடுவில் படப்பிடிப்பு துவங்கியது. கார்த்தி என்ற இயக்குனரை வைத்து படம் துவங்கப்பட்டாலும், பின்னர் டி. அரவிந்த் என்ற புதுமுக இயக்குனரை வைத்து தயாரித்தார் ஹென்றி.
# வந்தே மாதரம் (திரைப்படம்)

## வெளியீடு

இந்தப் படத்தின் தமிழ் சாட்டிலைட் உரிமத்தை சன் தொலைக்காட்சி வாங்கியது. இந்திய தணிக்கை குழு இப்படத்திற்கு "யு" சான்றிதழ் வழங்கியது.
# வந்தே மாதரம் (திரைப்படம்)

## வரவேற்பு

ஐந்திற்கு இரண்டு மதிப்பெண்கள் பெற்று, திரைக்கதையில் கவனம் செலுத்தி இருந்தால் இன்னமும் படம் நன்றாக இருந்திருக்கும் என்ற விமர்சனத்தைப் பெற்றது.
# வந்தே மாதரம் (திரைப்படம்)

## வெளி-இணைப்புகள்

- https://www.imdb.com/title/tt4318010/
- http://www.indiaglitz.com/channels/tamil/article/58278.html
- http://sify.com/movies/tamil/fullstory.php?id=14947351
# பெண் சிங்கம்

**பெண் சிங்கம்** (*Pen Singam*) பாலி ஸ்ரீரங்கம் இயக்கத்தில், 2010 ஆம் ஆண்டு வெளியான இந்தியத் தமிழ்த் திரைப்படமாகும். மீரா ஜாஸ்மின், உதை கிரண், ரிச்சர்ட், விவேக், ராதாரவி நடித்துள்ளனர். கருணாநிதியின் "சுருளிமலை" புதினத்தை தழுவி எடுக்கப்பட்ட படமாகும். எஸ். பி முருகேசன் தயாரிப்பில், தேவா இசையில், விஜய் ராகவ் ஒளிப்பதிவு செய்தார். கருணாநிதி<nowiki/>யின் 87 ஆவது பிறந்தநாளன்று (3 ஜூன் 2010) இப்படம் வெளியானது.
# பெண் சிங்கம்

## நடிகர்கள்

மீரா ஜாஸ்மின், உதை கிரண், ரிச்சர்ட், விவேக், ராதாரவி, சுதர்ஷனா சென், சுந்தர், ரோகினி, தலைவாசல் விஜய், மதன் பாப், மகேந்திரா, பெசன்ட் ரவி, வாகை சந்திரசேகர், ரிதேஷ், லாரன்ஸ், லட்சுமி ராய்.
# பெண் சிங்கம்

## கதைச்சுருக்கம்

சூர்யாவும் நாகேந்திரனும் நண்பர்கள். சிம்ம பெருமாளிடம் சூர்யாவிற்கு மோதல் ஏற்படுகிறது. வர தட்சணை பெறாமல் திருமணம் செய்யவேண்டும் என்ற எண்ணம் கொண்ட நாகேந்திரனை, செல்வ செழிப்புள்ள மைதிலி விரும்புகிறாள். சூர்யாவும் அவனது தாயும் உதவி செய்ய, மைதிலியை மணக்கிறான் நாகேந்திரன். திருமணமான முதலிரவன்று, மைதிலியிடம் பணம் கேட்கும் நாகேந்திரனைக் கண்டு அதிர்ந்து போகிறாள் மைதிலி. பணம் தர மறுக்கும் மைதிலியை அச்சுறுத்துகிறான் நாகேந்திரன். தன் நண்பன் கொடியவன் என்று தெரியவர மனமுடைந்து போகிறான் சூர்யா. நாகேந்திரன் கொடுக்கும் விருந்திற்கு சிம்ம பெருமாள் வருகிறான். அதை தடுக்க முயலும் மைதிலி துப்பாக்கியால் கொல்லப்படுகிறாள். அப்பழி சூர்யா மீது விழுகிறது. சூர்யா எவ்வாறு அதிலிருந்து தப்பித்தான் என்பது தான் மீதிக் கதையாகும்.
# பெண் சிங்கம்

## ஒலிப்பதிவு

வைரமுத்து, கலைஞர், பாரதிதாசன், பா. விஜய், வாலி ஆகியோர் எழுதிய பாடல்களுக்கு தேவா இசை அமைத்தார். 6 பாடல்களை கொண்ட ஒலித்தொகுப்பை சோனி மியூசிக் இந்தியா நிறுவனம் வெளியிட்டது.
# பெண் சிங்கம்

## ஒலிப்பதிவு

### பாடல் பட்டியல்

1. பூ பூக்கும் சத்தம்
1. ஆஹா வீணையில் எழுவது
1. கல்யாணம் ஆகாத பெண்ணே
1. சில் சில்லா சில் சில்லா
1. நீ சொன்னால் தேய்பிறை
1. அடி ஆடி அசையும்
# பெண் சிங்கம்

## தயாரிப்பு

இளவேனில் என்ற இயக்குனருடன் படம் துவணப்பட்டாலும், பின்னர் அறிமுக இயக்குநர் பாலி ஸ்ரீரங்கத்தின் இயக்கத்தில் படம் தயாரிக்கப்பட்டது. மீரா ஜாஸ்மின் முதல் முறையாக காவல் அதிகாரி கதாபாத்திரத்தில் நடித்துள்ளார். நீதிக்கு போராடும் பெண்ணை பற்றிய கதையாகும்.
# ப. உ. சண்முகம்

**ப. உ. சண்முகம்** (*P. U. Shanmugam*) (15 ஆகத்து 1924 - 11 ஏப்ரல் 2007) என்பவர் ஒரு இந்திய அரசியல்வாதியும்,
தி.மு.கவின் அமைப்புக்கழக செயலாளர், உயர்நிலை செயல்திட்டக்குழுத்தலைர், அஇஅதிமுகவின் முன்னாள் பொதுச்செயலாளார் ஆகிய பொறுப்புகளை வகித்த திராவிடத்தலைவரும் ஆவார். இவர் திருவண்ணாமலையில் உள்ள நகரவை உயர்நிலைப் பள்ளியில் தனது இடைநிலைக் கல்வியை முடித்தார். 1957ஆம் ஆண்டு தமிழ்நாடு சட்டமன்றத் தேர்தலில் திருவண்ணாமலை சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்றார். தமிழ்நாடு சட்டமன்றத் தேர்தல் 1971 மற்றும் தமிழ்நாடு சட்டமன்றத் தேர்தல் 1977களில் திராவிட முன்னேற்றக் கழகத்தின் வேட்பாளராகப் போட்டியிட்டு சட்டமன்றத்திற்குத் தேர்ந்தெடுக்கப்பட்டார். 1980ஆம் ஆண்டு சட்டமன்றத் தேர்தலில் மேல்மலையனூர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார். இவர் அஇஅதிமுகவின் பொதுச்செயலாளாராக 1980 முதல் 1985 பதவி வகித்தார்.
# லாவோ சீ முத்து

லாவோ சீ முத்து அல்லது அல்லாவின் முத்து ( **Pearl of Lao Tzu** (also referred to as **Pearl of Lao Tze** and previously as **Pearl of Allah**) என்பது ஒரு மிகப்பெரிய முத்து ஆகும்.  
இந்த முத்தானது பிலிப்பைன்சின் பலாவான் தீவைச் சுற்றியுள்ள பலவான் கடல் பகுதியில், ஒரு பிலிப்பீன் முத்துக்குளிப்பவரால் கண்டுபிடிக்கப்பட்டது. இது ஒரு இரத்தின முத்தாக கருதப்படுவதில்லை. ஆனால் அதற்கு பதிலாக இது இராட்சத சிப்பியிலிருந்து கிடைக்கும் "கம்மி முத்து" அல்லது "டிரிடாக்னா முத்து" என்று அழைக்கப்படுகிறது. இது 24 சென்டிமீட்டர் விட்டம் (9.45 அங்குலம்) அளவுடன், 6.4 கிலோகிராம் (14.2 பவுண்டு) எடையைக் கொண்டதாக உள்ளது.
# லாவோ சீ முத்து

## வரலாறு

இந்த முத்தானது பிலிப்பைன்சின் பலாவான் தீவிலிருக்கும் ப்ரூக்’ஸ் பாயிண்ட் கடல் பகுதியில் கிடைத்தது. 1939 இல் அமெரிக்கரான வில்பர்ன் கோப் என்வர் இந்த முத்தை பிலிப்பீன்சிலிருந்து அமெரிக்கா கொண்டுவந்தார். அவர் இறந்த 1979வரை அதை அவர்வசமே இதை வைத்திருந்தார். இந்த முத்து தனக்கு கிடைத்த வரலாறை 1939இல் நேச்சுரல் ஹிஸ்ட்ரி என்ற இதழில் இவர் எழுதிய ஒரு கட்டுரையில் குறிப்பிட்டிருக்கிறார். பிலிப்பைன்ஸின் பலாவான் தீவிலிருக்கும் ப்ரூக்’ஸ் பாயிண்ட் கடல் பகுதியில் கிடைத்த இந்த முத்தை அந்தத் தீவின் பழங்குடி மக்கள் தலைவர் வைத்திருந்தார்.  
அந்த பழங்குடி மக்கள் இஸ்லாம் மதத்தைப் பின்பற்றியவர்கள். அந்த முத்தின் வளைவிலும் நெளிவிலும் இறைத்தூதரான முகம்மது நபியின் முகம் தெரிவதுபோலப் பழங்குடித் தலைவருக்குத் தோன்றியது. எனவே, அந்த முத்தைப் புனிதமானதாக கருதி பத்திரமாகப் பாதுகாக்கத்து வைத்திருந்தார். இந்த முத்தைப் பற்றி கேள்விப்பட்ட, அமெரிக்கரான வில்பர்ன் கோப் 1934இல் இந்தப் பழங்குடித் தலைவரிடன் இந்த முத்தை விலைக்குக் கேட்டார். ஆனால் இந்தப் புனிதமான முத்தை விற்கமாட்டேன் என மறுத்துவிட்டார். 1936இல் பழங்குடித் தலைவரது மகன் மலேரியாவால் பாதிக்கப்பட்டான். வில்பர்ன் கோப், அந்தச் சிறுவனுக்கு மருந்து அளித்து மலேரியாவிலிருந்து மீட்டார். நன்றிக்கடனாக பழங்குடித் தலைவர், வில்பர்ன் கோப்புக்கு இந்த முத்தைப் பரிசாகக் கொடுத்தார். இந்த முத்தின் தோற்றத்தின் காரணமாக அந்தப் பழங்குடிகள் இதை அல்லாவின் முத்து என அழைத்தனர்.  
1969இல் மென்சா என்ற அமைப்புக்குரிய இதழில் வில்பர்ன் கோப் இன்னொரு கட்டுரை எழுதினார். அதில் அல்லாவின் முத்து குறித்த கூடுதல் தகவல்களுடன், சீன நாட்டுக் கதை ஒன்றையும் புதிதாகச் சேர்ந்திருந்தார். அதில் சீன நாட்டுச் செல்வந்தரான லீ, என்பவர் நியூயார்க்கில் நடந்த ஒரு கண்காட்சியில் அல்லாவின் முத்தைக் கண்டு, இது தொலைந்துபோன லாவோவின் முத்து!’ என்றார். 2500 ஆண்டுகளுக்கு முன் சீனாவில் பிறந்தவரான லாவோ சீ முக்கியமான ஒரு தாவோயிய மெய்யியலாளராவார். இவர் வாழ்ந்த காலத்தில் சிறிய வெள்ளை முத்து ஒன்றைக் கண்டெடுத்தார். அதில் புத்தர், கன்பூசியஸ் முகங்களுடன் தனது முகத்தையும் செதுக்கினார். அந்த முத்து மேலும் வளர வேண்டும் என்பதற்காக அதைச் சிப்பி ஒன்றில் வைத்து மூடினார். அந்த முத்து வளர வளர வேறு பெரிய சிப்பிகளுக்கு மாற்றிக்கொண்டே இருந்தார்கள். பல நூற்றாண்டுகளுக்குப் பிறகு மிகப் பெரியதாக வளர்ந்திருந்த அந்த முத்தை, இராட்சதச் சிப்பிக்குள் மாற்றி வைத்துப் பாதுகாத்தார்கள். பிற்காலத்தில் எதிரிகள் அந்த முத்தை அபகரிக்கத் திட்டமிட்டபோது, லாவோ சீ முத்தை, சீனாவிலிருந்து கப்பலில் ஏற்றி, பிலிப்பைன்சுக்கு அனுப்பி வைத்தனர். அந்தக் கப்பல் புயலில் சிக்கிக் கடலில் கவிழ்ந்தது.  
1979இல் வில்பர்ன் கோப் இறந்த பிறகு லாவோ சீ முத்தை 2 லட்சம் டாலர்கள் கொடுத்து பீட்டர் ஹாஃப்மேன், விக்டர் பார்பிஷ் என்ற இருவர் வாங்கினர். பின்னர் லி குடும்பத்தினர் முத்தை வாங்க தொடர்பு கொண்டதாக பார்பிஷ் கூறியுள்ளார்.  
இந்த முத்தை வாங்குவதற்காக விக்டர் பார்பிஷ், ஜோசப் போனிசெல்லி என்பவரிடம் கடன் வாங்கியிருந்தார். இந்தக் கடனை ஒழுங்காகத் திருப்பிச் செலுத்தாததால் ஜோசப், விக்டர் மீது வழக்கு பதிவுசெய்தார். பல்வேறு இழுபறிகளுக்குப் பிறகு ஒரு முடிவு எட்டப்பட்டது. அதன்படி லாவோவின் முத்தில் பீட்டர் ஹாஃப்மேன், விக்டர் பார்பிஷ், போனிசெல்லி ஆகிய மூவருக்கும் சம உரிமை உண்டு என்று அறிவிக்கப்பட்டிருக்கிறது.
# குளோர்டைமெபார்ம்

**குளோர்டைமெபார்ம்** (*Chlordimeform*) என்பது C<sub>10</sub>H<sub>13</sub>ClN<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு ஒட்டுண்ணி அல்லது சிற்றுண்ணிகளைக் கொல்லும் மென்னுண்ணிக் கொல்லியாகும். குறிப்பாக சிலந்திப்பேன் வகைப் பூச்சிகள், உண்ணிகளுக்கு எதிராகவும் சில செதிலிறக்கையின பூச்சிகளின் முட்டை மற்றும் தோலுரிப்பு இடை பருவத்தை எதிர்த்தும் செயல்படுகிறது. புற்றுநோய் ஆராய்ச்சிக்கான அனைத்துலக நிறுவனம் இதன் முக்கிய வளர்சிதை பொருளான 4-குளோரோ-ஆர்த்தோ-தொலுயிடின் சேர்மம் ஒரு புற்றுநோய் ஊக்கி என அறிவித்துள்ளது. எனவே இச்சேர்மத்தின் பயன்பாடு நிறுத்தப்பட்டு, பெரும்பாலான நாடுகளில் இதனை உற்பத்தி செய்வதற்கான பதிவு திரும்பப் பெறப்பட்டது.
# சாம்ராட் (1997 திரைப்படம்)

**சாம்ராட்** 1997 ஆம் ஆண்டு ராம்கி மற்றும் வினிதா நடிப்பில், சி. தினகரன் இயக்கத்தில்,லட்சுமிகுமார் தயாரிப்பில், மனோஜ் சரண் இசையில் வெளியான தமிழ் திரைப்படம். *இரா லெவின்* எழுதிய *எ கிஸ் பிஃபோர் டையிங்* என்ற நாவலைத் தழுவி இப்படம் எடுக்கப்பட்டது.
# சாம்ராட் (1997 திரைப்படம்)

## கதைச்சுருக்கம்

அருக்காணியின் (வாசுகி) கணவர் (ஆர். சுந்தர்ராஜன்). அருக்காணியின் தொலைந்துபோன சிறுவயது தம்பியாக அறிமுகமாகி கிராமத்திலுள்ள அவள் வீட்டிற்கு வருகிறான் அசோக் (ராம்கி). அந்த ஊரின் பணக்கார மனிதரான சுந்தரின் (மோகன் நடராஜன்) மகள் தமயந்தி (ருக்மா). அசோக்கும் தமயந்தியும் காதலிக்கிறார்கள். தமயந்திக்கு பணக்கார மாப்பிளையோடு திருமண ஏற்பாடு செய்கிறார். அசோக்கைத் திருமணம் செய்துகொள்ள முடிவுசெய்யும் தமயந்தியின் கழுத்தில் அக்கிராமத்துக் கோயிலில் வைத்துத் தாலி கட்டுகிறான். அதன்பின் அவனே கட்டாயப்படுத்தி அந்தத் தாலியைக் கழட்டுகிறான். இதை ஒளிப்பதிவு செய்து அதை சுந்தருக்கு அனுப்புகிறான் அசோக். சுந்தரைத் தொலைபேசியில் தொடர்புகொள்ளும் அசோக் "இது தொடரும்" என்று எச்சரிக்கிறான். மனநிலை பாதிக்கப்படும் தமயந்தி மருத்துவமனையில் சேர்க்கப்படுகிறாள்.  
நகரத்திற்குத் திரும்பும் அசோக் தன் பெயரை சாம்ராட் என்று மாற்றிக்கொள்கிறான். காவலர் பயிற்சிப்பள்ளியில் பயிலும் சுந்தரின் இரண்டாவது மகள் சந்திரமுகியைச் (வினிதா) சந்திக்கிறான். இருவரும் காதலிக்கிறார்கள். பயிற்சி முடித்துக் காவலராக பணியேற்கும் சந்திரமுகி தன் அக்கா மனநிலை பாதிக்கப்படக் காரணமான அசோக்கைத் தேடிக்கண்டுபிடிக்கும் பொறுப்பை ஏற்கிறாள். அவளுடன் கூடவே இருக்கும் அசோக் அவளுக்குத் தேவையான சாட்சிகள் ஒவ்வொருவரையும் கொல்கிறான். மனநிலை பாதிப்பிலிருந்து குணமடையும் தமயந்தியையும் கொல்கிறான்.  
சாம்ராட்தான் அசோக் என்று சந்திரமுகி சந்தேகம் கொள்கிறாள். அவனைப் பிடிக்கத் திட்டமிடுகிறான். அவளின் திட்டத்தை அறியும் அசோக் அவளையும் சுந்தரையும் கடத்துகிறான். தான் சுந்தரையும் அவன் குடும்பத்தையும் பழிவாங்குவதற்கான காரணத்தைக் கூறுகிறான். சாம்ராட்டின் தாய், தந்தையரைக் கொன்று அவனை அனாதையாக்கியவன் சுந்தர். அதற்குப் பழிதீர்க்க இப்போது இருவரையும் கொல்லப் போவதாக சொல்கிறான். காவல்துறை அங்கு வர அப்போது ஏற்படும் சண்டையில் சுந்தரைக் கொன்று இறக்கிறான் சாம்ராட்.
# சாம்ராட் (1997 திரைப்படம்)

## நடிகர்கள்

- ராம்கி - சாம்ராட் / அசோக்
- வினிதா - சந்திரமுகி
- ருக்மா - தமயந்தி
- மோகன் நடராஜன் - சுந்தர்
- ஆர். சுந்தர்ராஜன்
- தலைவாசல் விஜய் - சாம்ராட்டின் தந்தை
- சபிதா ஆனந்த் - சாம்ராட்டின் தாய்
- வாசுகி - அருக்காணி
- ராஜசேகர் - மருத்துவர் இலியாஸ்
- வீர பாண்டியன் - காளிதாஸ்
- எம். ஆர். கிருஷ்ணமூர்த்தி
- விசித்திரா
- ஜோதி மீனா
# சாம்ராட் (1997 திரைப்படம்)

## இசை

படத்தின் இசையமைப்பாளர் மனோஜ் சரண். பாடலாசிரியர்கள் முத்துலிங்கம், பிறைசூடன் மற்றும் சி. தினகரன்.  
| 1 | பூவே | சிந்து | 3:56 |  |
| --- | --- | --- | --- | --- |
| 2 | வா வாத்தியாரே | மனோ, அனுராதா ஸ்ரீராம் | 4:35 |  |
| 3 | ஜீபூம்பா | சுரேஷ் பீட்டர்ஸ், வாசு, சுவர்ணலதா | 4:35 |  |
| 4 | தாயே என் ஜீவனே | சந்திரபோஸ் | 2:14 |  |
| 5 | ஓ ஓ ஓ ஓ | சிந்து | 1:13 | } |
# மகரிஷி (எழுத்தாளர்)

**மகரிஷி** என்ற புனைபெயரைக் கொண்ட பாலசுப்பிரமணி ஐயர் தமிழக எழுத்தாளர் ஆவர்.  
மகரிஷியின் பிறந்த ஊர் தஞ்சாவூர். சேலத்தில் வசித்தவர். இவர் தமிழ்நாடு மின்சார வாரியம் நிறுவனத்தில் பணியாற்றினார்.  
மகரிஷி என்ற பெயரில் இவர் கிட்டத்தட்ட 130 புதினங்கள், 5 சிறுக்கதைத் தொகுப்புகள், 60 கட்டுரை நூல்கள் ஆகியவற்றை எழுதியுள்ளார். இவரின் முதலாவது புதினம் "பனிமலை" ஆகும். இதன் கதை 1965 இல் "என்னதான் முடிவு" என்ற பெயரில் திரைப்படமாக வெளிவந்தது. இவரது ஏனைய கதைகள் *பத்ரகாளி* (1977), *சாய்ந்தாடம்மா சாய்ந்தாடு* (1977), *புவனா ஒரு கேள்விக்குறி* (1977), *வட்டத்துக்குள் சதுரம் (1978),* மற்றும் *நதியை தேடி வந்த கடல்* (1980) ஆகிய திரைப்படங்களாக வெளிவந்தன.
# மகரிஷி (எழுத்தாளர்)

## படைப்புகள்

### நெடுங்கதைகள்

1. சாய்ந்தாடம்மா சாய்ந்தாடு
1. நதியைத் தேடிவந்த கடல்
1. பத்ரகாளி
1. பனிமலை
1. புவனா ஒரு கேள்விக்குறி
1. வட்டத்துக்குள் சதுரம்
# அலிஷா சினாய்

**அலிஷா சினாய்** (Alisha Chinai), அலிஷா சினாய் அல்லது அலிஷா என்று பிரபலமாக அறியப்பட்ட ஒரு இந்திய பாப் பாடகர், இவர் இந்திய பாப் ஆல்பங்களுடனும், பாலிவுட் பின்னணி பாடலையும் பாடி வருபவர் ஆவார்.  
1985 ஆம் ஆண்டில் அவர் "ஜாதூ" என்ற பாடல் தொகுப்புடன் தனது பாட்டுத் தொழிலைத் தொடங்கினார், மேலும் 1990 களில் "இந்திய பாப் ராணி" எனவும் அழைக்கப்பட்டார். 1990 களில் அவர் சிறந்த பாடல்கள் தயாரிப்பாளர்களான அனு மாலிக் மற்றும் பிட்டு போன்றவர்களுடன் இணைந்து. அவரது மிக வெற்றிகரமான மற்றும் பிரபலமான ஆல்பம் "மேட் இன் இந்தியா", 1995 இல் வெளியிடப்பட்டது.
# அலிஷா சினாய்

## தொழில்

அமிஷாவின் ஆரம்ப ஆல்பங்கள் "ஜாதூ", "பாபி டால்", "ஆஹ ... அலிஷா" மற்றும் "மேட் இன் இந்தியா" என்பதாகும்.
# அலிஷா சினாய்

## சொந்த வாழ்க்கை

அலிஷா சினாய் ஒரு குஜராத்தி குடும்பத்தைச் சார்ந்தவர். அவள் மேலாளரான ராஜேஷ் ஜாவேரை திருமணம் செய்து கொண்டார், இப்பொழுது பிரிந்துவிட்டார்.
# வார்ப்புரு:Birth based on age as of date

<includeonly><onlyinclude>}</onlyinclude></includeonly><noinclude>
This template calculates the birth year and current age based on the age as of a date. This is useful when a reference states only their age at the time of the reference's publication.
# வார்ப்புரு:Birth based on age as of date

### Syntax

<pre> </pre>
The age, year, and day must be supplied as இயல் எண்s; month can be specified as a natural number as well as by name or abbreviation (e.g. "August" or "Aug"). The கிரெகொரியின் நாட்காட்டி is assumed, with no special support provided for dual dating or the difference between Old Style and New Style dates.  
If they are not known, the "day" and "month" fields can be omitted; this is useful if, for example, only the publication year for a source is known.
# வார்ப்புரு:Birth based on age as of date

### Options

To suppress the age field:
<pre> </pre>  
With the "noage=1" option, the month and day can be "1".  
To replace the '/' separator with ' or ' in compliance with WP:APPROXDATE, add
:<code>|||mos=1}}</code>
::
# வார்ப்புரு:Birth based on age as of date

### Examples

If, for example, a reference dated July 4, mentions that someone is 50 years old, that person's birth year and age can be rendered using:
|July|4}}  
</noinclude>
# நேமம் ஊராட்சி (தஞ்சாவூர்)

**நேமம் ஊராட்சி** (Nemam Gram Panchayat), தமிழ்நாட்டின், தஞ்சாவூர் மாவட்டத்தில், உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1735 ஆகும்.
# நேமம் ஊராட்சி (தஞ்சாவூர்)

## மக்கள் தொகை

2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1735 பேர் வசிக்கின்றனர். இந்த ஊராட்சியில் மொத்தம் 466 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 77.8% மற்றும் பெண்களின் எழுத்தறிவு விகிதம் 37.6% ஆகும்.
# சாத்தனூர் ( கிருஷ்ணகிரி மாவட்டம்)

**சாத்தனூர்** ( Sathanoor) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரானது சாத்தனூர் ஊராட்சிக்கு உட்பட்டது.
# சாத்தனூர் ( கிருஷ்ணகிரி மாவட்டம்)

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 68 கிலோமீட்டர் தொலைவிலும், தளியில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 328 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 508 வீடுகள் உள்ளன. கிராமத்தின் மொத்த மக்கள் தொகையானது 2330 ஆகும். இதில் ஆண்கள் எண்ணிக்கை 1221, பெண்களின் எண்ணிக்கை 1109 என உள்ளது. மக்களின் கல்வியறிவு விகிதமானது 60.7% என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சாத்தனூர் ( கிருஷ்ணகிரி மாவட்டம்)

## ஊரில் உள்ள கோயில்கள்

- சாத்தனூர் உத்தமகரகம் கோயில்
# பாளையப்பட்டி (தெற்கு) ஊராட்சி

**பாளையப்பட்டி (தெற்கு) ஊராட்சி** (palayappatti Gram Panchayat), தமிழ்நாட்டின், தஞ்சாவூர் மாவட்டத்தில், உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# பாளையப்பட்டி (தெற்கு) ஊராட்சி

## இருப்பிடம்

இவ்வூராட்சியானது மாவட்ட தலைநகரமான தஞ்சாவூரிலிருந்து 25 கி.மீ தொலைவிலும், மாநில தலைநகரான சென்னையிலிருந்து 336 கி.மீ தொலைவிலும் உள்ளது. இக்கிராமமானது தஞ்சாவூர் மாவட்டம் மற்றும் திருச்சி மாவட்டத்திற்கு எல்லையாக திகழ்கிறது.
# பாளையப்பட்டி (தெற்கு) ஊராட்சி

## முதுமக்கள் தாழி

தெற்கு பாளையப்பட்டியில் அண்மையில் மேற்கொள்ளபபட்ட ஆய்வில் மூன்று வகையான முதுமக்கள் தாழிகள் கண்டுபிடிக்கப்பட்டன. இங்கு கிழடியில் கிடைத்தது போன்று வேலைப்பாடுடன் கூடிய பானை ஓடுகள் கிடைக்கப்பெற்றுள்ளன. இவை கருப்பு நிறத்திலும், கருப்பு சிவப்பு நிறத்திலும், சிதலடைந்த இரும்பு வாள் துகள்கள் காணப்பட்டன. இரும்பு உருக்கியப் பின் எஞ்சியக் கழிவுகளும் கண்டெடுக்கப்பட்டன.
# மோனலி தாக்கூர்

## வாழ்க்கை மற்றும் தொழில்

தாக்கூர் கொல்கத்தாவில் உள்ள பெங்காலி இசைக் குடும்பத்தைச் சார்ந்தவர், இவரது தந்தை சக்தி தாக்கூர் ஒரு பெங்காலி பாடகர், மற்றும் இவரது ச்கோதரி மெஹூலி தாக்கூரும் ஒரு பின்னணிப் பாடகர் ஆவார். இவர் பண்டிட் ஜகதீஸ் பிரசாத் மற்றும் பண்டிட் அஜய் சக்ரபோர்தி ஆகிய இருவரிடமும் இந்துஸ்தானி இசையை. அவர் "ஹிப்-ஹாப்" மற்றும் "பரதநாட்டியம்" கற்றுக் கொண்டார், மேலும் "சல்சா" நடனம் பயிற்சி பெற்ற நடன கலைஞராகவும் இருக்கிறார்.  
தக்கூர் பள்ளி மற்றும் கல்லூரிகளில் போட்டிகளில் பாடுவதைத் தொடங்கி, உள்ளூர் திருவிழாக்களிலும் பங்கேற்றார், மற்றும் "ராம் கிருஷ்ணா" என்ற தொடரில் பாடியமைக்காக சிறந்த பின்னணி பாடகருக்கான "ஆனந்தலோக் விருது" பெற்றார் அப்போது அவருக்கு வயது 14 மட்டுமே.  
இசைத் துறையில் ஒரு வலுவான பாதையைப் பெற அவள் "இந்திய ஐடாலுக்கு" பிறகு கூட போராட வேண்டியிருந்தது. 2008 இல் பாலிவுட் திரைப்படமான "ரேஸ்" படத்தில் இரண்டு பாடல்களை பாடுவதற்கு இசை இயக்குனரான பிரீத்தம் சக்ர்போர்த்தி ஒரு வாய்ப்பை வழங்கினார். முதலில் ஒரு பாடல் பாடலை பாட திட்டமிடப்பட்டது, ஆனால் அவரின் முதல் பதிவு கண்டு, படத்தின் இயக்குனர்கள் அப்பாஸ்-முஸ்டன் ஆகிய இருவரும் இரண்டாவது பாடலை இவருக்கு வழங்கினர்.
# பண்டைய இந்தியக் கல்வெட்டுக்கள்

250 காலத்திய பிராமி எழுத்தில் அசோகர் கல்வெட்டுகளில் ஒன்று, லௌரியா-ஆராராஜ், பிகார்]]  
எழுத்தில் மாங்குளம் கல்வெட்டுகள் மாங்குளம், மதுரை மாவட்டம், தமிழ்நாடு]]  
யில் பொறிக்கப்பட்ட கல்வெட்டுகள், கான்கேரி குகைகள், மும்பை, மகாராட்டிரம்]]  
சாளுக்கியர் காலத்திய, கிபி 875-ஆம் ஆண்டின், பழைய கன்னட மொழியில் பொறிக்கப்பட்ட வெற்றித் தூண் கல்வெட்டு, விருபாட்சர் கோயில், பட்டடக்கல், அய்கொளெ, கர்நாடகா]]  
**பண்டைய இந்தியக் கல்வெட்டுக்கள்**, இந்தியத் துணைக்கண்டத்தில் முதன் முதலாக கிடைத்த கல்வெட்டுக்கள், கிமு மூவாயிரம் ஆண்டுகளுக்கு முந்தைய சிந்து வெளியில் கிடைத்த கல்வெட்டுக் குறிப்புகள் ஆகும். ஆனால் இக்கல்வெட்டுக் குறிப்புகள் இதுவரை யாராலும் முழுமையாக படித்து அறியப்படவில்லை..  
வட இந்தியாவில், கிமு மூன்றாம் நூற்றாண்டில் பிராமி எழுத்தில் பிராகிருத மொழியில் எழுதப்பட்ட அசோகரின் கல்வெட்டுகளும், தமிழ்நாட்டில் தமிழி எழுத்தில், தமிழ் மொழியில் எழுதப்பட்ட மாங்குளம் கல்வெட்டுகள் முதலில் அறியப்பட்டதாகும்.  
தென்னிந்தியாவில் சமணர்களின் தமிழ் பிராமி, பட்டிபிரோலு எழுத்து முறையிலும் கடம்ப எழுத்துமுறையிலும் பொறித்த கல்வெட்டுக்கள் கண்டறியப்பட்டுள்ளன.  
மேலும் பழனி கொடுமணல் மற்றும் ஆதிச்சநல்லூரில் கிமு 500 ஆண்டுகளுக்கு முந்தைய பண்டைய தமிழ் பிராமி கல்வெட்டுக்கள் கண்டறியப்பட்டுள்ளது.  
அசோகர் காலத்திற்கு முந்தைய கல்வெட்டுகள் இலங்கையின் அனுராதபுரத்தில் கண்டெடுக்கப்பட்டுள்ளது.  
கிபி நான்காம் நூற்றாண்டு காலத்திய சமசுகிருத மொழி கல்வெட்டுக் குறிப்புகள் முதன்முதலில் அடையாளம் காட்டப்பட்டுள்ளது.  
கிபி முதல் ஆயிரமாண்டிற்குப் பின்னர் பாறை, தூண், சமணர் படுகைகள் மற்றும் குடைவரை சுவர்களில் கல்வெட்டுகள் மற்றும் செப்புப் பட்டயங்கள் அதிகம் கண்டறியப்பட்டது.  
இந்தியத் தொல்லியல் ஆய்வகம் கண்டெடுத்த ஒரு இலட்சத்திற்கும் மேற்பட்ட கல்வெட்டுகளில், 60,000 கல்வெட்டுக்கள் தமிழ் மொழி கல்வெட்டுகளாகும். ஒரு இலட்சம் கல்வெட்டுகளில், 5% கல்வெட்டுக்கள் மட்டுமே தெலுங்கு, கன்னடம், சமசுகிருதம், மராத்தி மொழி கல்வெட்டுகளாகும்.  
.
# பண்டைய இந்தியக் கல்வெட்டுக்கள்

## இந்தியத் துணைக்கண்டத்தில் அறியப்பட்ட முதல் எழுத்துமுறைகள்

வெண்கலக் காலத்திய சிந்து வெளி எழுத்துக்களுக்குப் பின்னர் இந்தியத் துணைக்கண்டத்தில் முதன்முதலாக அறிமுகமான எழுத்துமுறைகளில், கிமு 250-களில் அசோகரின் கல்வெட்டுக்களில் எழுதப்பட்ட பிராமி எழுத்துமுறை ஆகும்.  
அசோகர் காலத்திற்கு முந்தைய, கிமு 5-ஆம் நூற்றாண்டின் தமிழ் பிராமி எழுத்துக் கல்வெட்டுக்கள், தமிழ்நாட்டின் பழனி ஈரோடு, (கொடுமணல்) and ஆதிச்சநல்லூர், மற்றும் இலங்கையின் அனுராதபுரம் போன்ற இடங்களில் கண்டுபிடிக்கப்பட்டுள்ளது.
# பண்டைய இந்தியக் கல்வெட்டுக்கள்

## வரலாறு மற்றும் ஆய்வு

இந்தியத் துணைக்கண்டத்தில் கிடைத்த கல்வெட்டுகளையும், மற்றும் செப்புப் பட்டயங்களையும், 1886 முதல் தொல்லியல் அறிஞர்கள் ஆய்வு செய்து, அவைகளை தமிழ் பிராமி மற்றும் பிராமி என வகைப்படுத்தி, ஆங்கிலத்தில் மொழிபெயர்ப்பு செய்தனர்.  
வட இந்தியவில் அசோகரின் கல்வெட்டுக்கள் பிராமி எழுத்துமுறையிலும்; தென்னிந்தியாவின் தமிழ் கல்வெட்டுக்கள் தமிழ் பிராமி எழுத்துமுறையிலும் இருந்தது. பின்னர் தமிழ் பிராமி எழுத்துமுறைகள், வட்டெழுத்து முறையில் மாறி, கோயில் கருங்கல் சுவர்களில் செதுக்கப்பட்டிருந்தது.  
கிபி 1-ஆம் நூற்றாண்டு முதல் பட்டிபிரோலு மற்றும் கடம்பர் எழுத்துமுறைகளிலிருந்து கன்னடம் மற்றும் தெலுங்கு எழுத்துமுறைகள் உருவானது.
# பண்டைய இந்தியக் கல்வெட்டுக்கள்

## குறிப்பிடத்தக்க கல்வெட்டுகள்

குகைக் கோயில்]]
கிமு 250 காலத்திய 33 அசோகர் கல்வெட்டுக்கள் மற்றும் அசோகரின் தூண்களில் எழுதப்பட்ட கல்வெட்டுக் குறிப்புகள், கிமு 2-ஆம் நூற்றாண்டின் மாங்குளம் கல்வெட்டுகள், கலிங்க மன்னர் காரவேலன் காலத்திய ஹத்திகும்பா கல்வெட்டு, கிமு இரண்டாம் நூற்றாண்டின் சாதவாகனர் காலத்திய நானாகாட் பிராமி எழுத்துமுறை பாறைக் கல்வெட்டுக்கள், ஹேலியோடோரஸ் தூண், கிபி 150-இல் ருத்திரதாமனின் ஜூனாகத் பாறைக் கல்வெட்டு, சமுத்திரகுப்தரின் அலகாபாத் தூண் கல்வெட்டு, இரண்டாம் புலிகேசியின் அய்கொளெ கல்வெட்டு, (கிபி 634), தமிழ்நாட்டின் செப்புப் பட்டயங்கள் முக்கியமானவைகள்.
# பண்டைய இந்தியக் கல்வெட்டுக்கள்

## குறிப்பிடத்தக்க கல்வெட்டுகள்

### ஹத்திகும்பா கல்வெட்டுக்கள்

ஹத்திகும்பா கல்வெட்டு, ஒடிசா]]  
கிமு 2-ஆம் நூற்றாண்டு காலத்திய, உதயகிரி மற்றும் கந்தகிரி குகைகளில், கலிங்க மன்னர் காராவேலனால் நிறுவப்பட்ட ஹத்திகும்பா கல்வெட்டுகள், பிராமி எழுத்தில் 17 வரிகள் கொண்டது.
# பண்டைய இந்தியக் கல்வெட்டுக்கள்

## குறிப்பிடத்தக்க கல்வெட்டுகள்

### ரபதக் கல்வெட்டுக்கள்

கிரேக்க எழுத்தில், பாக்திரியா மொழி கல்வெட்டு ஒன்று 1993-இல் ஆப்கானித்தான் நாட்டின் சுர்க் கோட்டல் எனுமிடத்தில் கண்டெடுக்கப்பட்டது.  
இக்கல்வெட்டில் குசான் பேரரசர் கனிஷ்கரின் ஆட்சிக் குறித்தும், குசான் வம்சம் குறித்தும் குறிப்புகள் உள்ளது.  
க்கள், (கிபி 450 – 600), பெங்களூரு அருங்காட்சியகம்]]
# பண்டைய இந்தியக் கல்வெட்டுக்கள்

## குறிப்பிடத்தக்க கல்வெட்டுகள்

### தமிழ் செப்பேடுகள்

தென்னிந்திய மன்னர்கள் குறிப்பாக சோழர், விஜயநகரப் பேரரசுகள், கிபி 10-ஆம் நூற்றாண்டு முதல் 19-ஆம் நூற்றாண்டு வரை, வேளாண் நிலங்கள் மற்றும் வேளாண் நிலத்துடன் கூடிய கிராமங்கள், கோயில்கள், சைவ மடங்கள், அன்னசாலைகள் போன்ற பொதுநிறுவனக் காரியங்களை நிர்வாகிக்க, தனிநபர்களுக்கும், பொதுநிறுவனங்களுக்கும், செப்பேடுகள் மூலம் தானமாக வழங்கியதை வேள்விக்குடி செப்பேடுகள் போன்றவைகள் மூலம் அறியப்படுகிறது.  
<>  
</>  
தென்னிந்தியாவில் தமிழ்நாட்டிற்கு வெளியே உள்ள பகுதிகளில் கல்வெட்டுகள் பிராகிருதம் மற்றும் சமசுகிருத மொழியில் அதிகம் கொண்டிருந்த போதும், தமிழ்நாட்டில் மட்டும் தமிழி எழுத்தில் கொண்டிருந்தது.  
சங்க இலக்கியங்கள் அனைத்தும் தமிழ் மொழியில், பனை ஓலைகளில் எழுதப்பட்டிருந்தது.  
இச்சங்க இலக்கியங்கள் கிமு 4 - கிமு 3-ஆம் நூற்றாண்டிற்குள் எழுதப்பட்டிருக்கலாம் என அறிஞர்கள் கருதுகிறார்கள். கிமு 3-ஆம் நூற்றாண்டு காலத்திய தமிழ் கல்வெட்டுகள் தமிழ் பிராமி எழுத்துமுறையில் இருந்தது.  
தமிழ் மொழியின் முதல் இலக்கண நூலான தொல்காப்பியம் எழுதப்பட்ட காலம் கிமு 5 – 2-ஆம் நூற்றாண்டு காலமாக இருக்கலாம் அறிஞர்கள் கணித்துள்ளனர்.  
செப்புப் பட்டயம், கிபி 477 – 488]]
, உண்டவல்லி குகைச் சுவர் கல்வெட்டுக்கள் ]]
......
# பண்டைய இந்தியக் கல்வெட்டுக்கள்

## இதனையும் காண்க

- சிந்துவெளி வரிவடிவம்
- பிராமி எழுத்துமுறை
- தமிழ்ப் பிராமி
- மாங்குளம் கல்வெட்டுகள்
- தமிழ் கல்வெட்டுகள்
- அசோகர் கல்வெட்டுக்கள்
- அசோகரின் பெரிய தூண் கல்வெட்டுக்கள்
- அசோகரின் தூண்கள்
- தார் இரும்புத் தூண்
- தில்லி இரும்புத் தூண்
- மண்டோசோர் கல்வெட்டுக்கள்
# சிபில் வத்தசிங்க

**கலா கீர்த்தி சிபில் வத்தசிங்க** (*Sybil Wettasinghe*) இலங்கை<nowiki/>யின் மூத்த சிறுவர் கதை எழுத்தாளரும், விளக்கமளிப்பவரும் ஆவார். இவரது பல புத்தகங்கள் பல்வேறு மொழிகளில் மொழி பெயர்க்கப்பட்டுள்ளன.
# சிபில் வத்தசிங்க

## ஆரம்பகால வாழ்க்கை

வத்தசிங்க 1927 ஆம் ஆண்டு இலங்கை<nowiki/>யில் காலி மாவட்டத்தில் ஜின்தோட்டையில் பிறந்தார். ஆறு வயது வரை ஜின்தோட்டையில் வளர்ந்தார். பின்பு குடும்பத்துடன் கொழும்பு<nowiki/>க்கு குடிபெயர்ந்து ஹோலி பெமிலி கான்வன்டில் கல்வி கற்றார். பதினேழாவது வயதில் லங்காதீப பத்திரிகையில் இணைந்தார். 1952 ஆம் ஆண்டு லேக் ஹவுஸ் பதிப்பகத்தில் ஜனதா பத்திரிகையின் பிரதான விளக்கமளிப்பவராக பணியாற்றினார். வத்தசிங்க லேக் ஹவுஸ் பதிப்பகத்தில் பணியாற்றியமையால் அவருக்கு சண்டே ஒப்சவர், சிலுமின, டெய்லி நியூஸ் மற்றும் சரசவிய ஆகிய பிரபல பத்திரிகைகளில் எழுத மற்றும் விளக்கமளிக்க வாய்ப்பு கிடைத்தது. 1955 ஆம் ஆண்டு அனைத்து லேக் ஹவுஸ் பத்திரிகைகளினதும் தலைமை பதிப்பாசிரியரான தொன் தர்மபால வத்தசிங்க என்பவரை திருமணம் முடித்தார்.
# சிபில் வத்தசிங்க

## புத்தகங்கள்

1952 ஆம் ஆண்டு வத்தசிங்க ஜனதா பத்திரிகையில் பணியாற்றும் போதே கதைகள் எழுத தொடங்கினார். பத்திரிகையின் சிறுவர் பகுதியில் *குடா ஹொரா* என்ற கதையை எழுதினார். இக் கதையை புத்தகமாக எழுதி வெளியிட்ட போது தேசிய மற்றும் சர்வதேசிய அளவில் விமர்சன ரீதியாக வெற்றி பெற்றது. *குடா ஹொரா*வின் வெற்றியை தொடர்ந்து 200 இற்கும் மேற்பட்ட சிறுவர் கதை புத்தகங்களை எழுதினார். இவரது பல புத்தகங்கள் தமிழ், ஆங்கிலம் உட்பட பல்வேறு மொழிகளில் மொழிபெயர்க்கபட்டுள்ளன.
| 1994 | *ஹோலி தி பாக்ஸ்* | ஜப்பானிய, கொரிய, ஸ்வீடிஷ், நோர்வே, சீன, சிங்களம் மற்றும் ஆங்கிலம் |  |
| --- | --- | --- | --- |
| 1970 | *லிட்டில் கிரேனி* | தமிழ், சிங்களம் மற்றும் ஆங்கிலம் |  |
| 2009 | *போடி என்ட் போடா* | ஜப்பனீஸ் மற்றும் சிங்களம் |  |
| 1986 | *தம்பாயா டேக்ஸ் ரைட்* | சிங்களம், தமிழ் & ஆங்கிலம் |  |
| 1960 | *சூத்ரார புஞ்சா* | சிங்களம் |  |
| 1999 | *ரன் அவெ பிரிட்* | சிங்களம், ஜப்பானியம், தமிழ் மற்றும் ஆங்கிலம். விரைவில் கொரிய மொழியில் வெளிவரும் |  |
| 1994 | ஸ்ரேன்ஜ் விசிடர்ஸ் டு த கெட் கன்ட்ரி | ஜப்பனீஸ், ஆங்கிலம், தமிழ் மற்றும் சிங்களம் |  |
| 1965 | *வெசக் லேண்டர்* | ஆங்கிலம், தமிழ் மற்றும் சிங்களம் |  |
| 2009 | எடர்னலி யுவர்ஸ் | ஆங்கிலம், சிங்களம் மற்றும் தமிழ் |  |
| 2009 | *துரா கமனக்* | சிங்களம் |  |
| 2000 | *லிட்டில் ரெட் கார்* | ஆங்கிலம், சிங்களம் மற்றும் தமிழ் |  |
| 2010 | *மான்ஸ்டர் இன் த வெல்* | ஆங்கிலம் மற்றும் சிங்களம் |  |
| 1995 | சைல்ட் இன் மீ | டச்சு, ஆங்கிலம், சிங்களம், தமிழ் மற்றும் சமீபத்தில் ஜப்பானிய மொழிகளில் |  |
| 1970 | *மகுல் கெதாரா பாத் நாதோ* | சிங்களம் |  |
| 1956 | *தி அம்ரல்லா திப்* | ஜப்பனீஸ், சீன, ஸ்வீடிஷ், நோர்வே, டேனிஷ், ஆங்கிலம், கொரிய, சிங்களம் மற்றும் தமிழ் | } |
# சிபில் வத்தசிங்க

## விருதுகள்

வத்தசிங்க பல சர்வதேச பாராட்டுக்களை அவரது சிறுவர் கதைகளுக்காக பெற்றுள்ளார். ஐரோப்பிய மற்றும் ஆசியாவில் விருதுகளை பெற்றுள்ளார். 1965 ஆம் ஆண்டு இவர் எழுதிய *வெசக் லன்டர்ன்* கதைக்காக சிறுவர் கதைகளுக்கான ஆசிய பெண் எழுத்தாளருக்கான இசபெல் ஹட்டன் பரிசை வென்றார். 1986 இல் இவரது முதல் புத்தகமான *குடா* *ஹொரா* சிறந்த வெளிநாட்டு புத்தகம் என்ற விருதை ஜப்பானில் வென்றது. மேலும் இந்த புத்தகத்திற்கு 1987 ஆம் ஆண்டு மிக பிரபலமான சிறுவர் புத்தகம் என்ற விருது ஜப்பானிய நூலக சங்கத்தால் கிடைக்கப் பெற்றது. *குடா* *ஹொரா* புத்தகம் ஏழு மொழி<nowiki/>களில் மொழிபெயர்க்கப்பட்டது. 2003 ஆம் ஆண்டு ஜப்பான் மற்றும் செக்கோசெலோவாக்கியா<nowiki/>வில் வத்தசிங்கவின் புத்தக கண்காட்சி நடைபெற்றது. அவருக்கு நோர்வே புத்தக விழாவிற்காக நன்கறியப்பட்ட எழுத்தாளர்களால் அழைப்பு விடுவிக்கப்பட்டது.  
- *தி வெசாக் லன்டர்ன்* - 1996 ஆம் ஆண்டு சிறந்த ஆங்கில சிறுவர் புத்தகத்திற்கான மாநில இலக்கிய விருதை வென்றது.
- *தி சைல்ட் இன் மீ* - 1995 ஆம் ஆண்டு பிரபலமான ஆங்கில படைப்புக்கான தி கிராடியன் பரிசை வென்றது.
- *தீப்தா லமா மகே* - பியான்னல் ஒப் இலுஸ்ரேசன் பிரிடிஸ்லாவ விருதை வென்றது.
- *மகுல் கெதர பாத் நேதோ* - 1971 இல் மாநில இலக்கிய விருதை பெற்றது.
- *தி அம்ரெல்லா தீப்* புத்தகம் 1986 இல் சிறந்த சிறுவர் பட புத்தகத்திற்கான விருதை ஜப்பானிய கலாச்சார அமைச்சினால் பெற்றது.
- 1987 இல் மிக பிரபலமான சிறுவர் புத்தக விருதை டோக்கியோ சிறுவர் நூலகத்தினால் கிடைக்கப்பெற்றது.
- 1992 இல் சிறந்த ஜுவெனிலா சிறுவர் புத்தக விருதை மெடி கெதர லமெய் புத்தகம் ஆர்ட்ஸ் கவுன்சில் ஒப் ஶ்ரீலங்கா இனால் கிடைக்கப் பெற்றது.
- விஸ்வா பிரசாதினி விருது இலங்கையின் முதல் பெண் பிரதம மந்திரியான சிறிமாவோ பண்டாரநாயக்க அவர்களால் 1996 இல் பெற்றார்.
- ரோஹன பிரதீபா விருது 2003 ஆம் ஆண்டு ருகுணு பல்கலைக்கழகத்தினால் பெற்றுக் கொண்டார்.
- 2004 ஆம் ஆண்டு கலு பகன்சிலு விருது இளம் பௌத்த சங்கத்தினால் கிடைக்கப் பெற்றது.
- 2005 இல் கலா கீர்த்தி விருது இலங்கை ஜனநாயக சோசலிச குடியரசினால் வழங்கப்பட்டது.
- 2007 இல் சோலிஸ் மென்டிஸ் விருது கிடைக்கப்பெற்றது.
- துர கமனக் மாநில இலக்கிய விருது வழங்கப்பட்டது.
- 2012 இல் நிகய் ஆசிய பரிசு கிடைக்கப்பெற்றது.
# சிபில் வத்தசிங்க

## மேலும்

- Sybil Wettasinghe,1995, Child in Me, Colombo: Published by Author
# அமர காவியம் (2014 திரைப்படம்)

**அமர காவியம்** (Amara Kaaviyam) என்பது 2014 ஆம் ஆண்டு வெளிவந்த இந்திய தமிழ்-மொழி காதல் திரில்லர் திரைப்படம் ஆகும். இந்த படத்தை ஜீவா சங்கர் எழுதி மற்றும் இயக்க, நடிகர் ஆர்யா தயாரித்ததுள்ளார். இப்படத்தில் ஆர்யாவின் தம்பி சத்யாவும், மியாவும் நடித்துள்ளனர்,  
ஜிப்ரானின் இசையமைப்பில், 5 செப்டம்பர் 2014 இல் வெளியாகி, கலவையான விமர்சனங்ககளை பெற்றது. இப்படம் 2020 ஆம் ஆண்டு வங்காள மொழியில் 'லவ் ஸ்டோரி' என்ற பெயரில் மறு ஆக்கம் செய்யப்பட்டது.
# அமர காவியம் (2014 திரைப்படம்)

## கதைச்சுருக்கம்

ஜீவா (சத்யா) நீதிமன்றத்திற்கு அழைத்துச் செல்லப்படும் பொழுது தனது கடந்த காலத்தை நினைத்துப்பார்ப்பதிலிருந்து படம் துவங்குகிறது. 1989 யில், 12ஆம் வகுப்பில், ஜீவாவின் நண்பன் பாலாஜி (ஆனந்த் நாக்) சக மாணவி கார்த்திகாவை (மியா) காதல் செய்கிறான். ஆனால், கார்த்திகா ஜீவாவை காதல் செய்கிறாள். அந்நிலையில், ஜீவாவின் தந்தை இறந்து போக, ஜீவாவின் தாய் மறுமணம் செய்துகொள்கிறார்.  
போலீசில் அகப்பட்டுக்கொள்ளும் ஜீவா-கார்த்திகா ஜோடியை பற்றி அவரவர் குடும்பங்களுக்கு தெரியவருகிறது. மன்னிப்பு கேட்க வரும் ஜீவாவை கார்த்திகாவின் தந்தை அடித்து விட, ஜோடி பிரிய நேரிடுகிறது. பள்ளிப்படிப்பு முடிந்த பிறகு, தன்னை காதலில் ஏமாற்றிய காரணத்திற்காக கார்த்திகாவை கொலை செய்ய முடிவு செய்கிறான் ஜீவா. இறுதியில், ஜீவா-கார்த்திகா ஜோடிக்கு என்னவானது என்பதே மீதிக் கதையாகும்.
# அமர காவியம் (2014 திரைப்படம்)

## நடிகர்கள்

- சத்யா - ஜீவா
- மியா - கார்த்திகா
- ஆனந்த் நாக் - பாலாஜி
- தம்பி ராமையா - ஞானம்
- சுதீபா பிங்கி - கார்த்திகாவின் சகோதரி
- ரிந்து ரவி - ஜீவாவின் அம்மா
- அரௌல் ஜோடி
- வைத்தியநாதன்
- எலிசபெத் - கார்த்திகாவின் அம்மா
- சூப்பர்குட் சுப்பிரமணி - பெட்டிக்கடை உரிமையாளர்
# அமர காவியம் (2014 திரைப்படம்)

## ஒலிப்பதிவு

6 பாடல்களை கொண்ட இசைத்தொகுப்பு 28 ஜூன் 2014 ஆம் தேதி சத்யம் சினிமாஸில் வெளியானது. இந்தப் படத்தின் இசை அமைப்பாளர் ஜிப்ரான் ஆவார். மதன் கார்க்கி, பார்வதி, அஸ்மின், வெற்றிச்செல்வன் ஆகியோர் பாடல் ஆசிரியர்கள் ஆவர். பாடல்களும், பின்னணி இசையும் நல்ல பாராட்டுகளை பெற்றன.
# அமர காவியம் (2014 திரைப்படம்)

## தயாரிப்பு

ஜீவா ஷங்கர், தனது முந்தைய படம் நான் (2012) வெற்றி பெற்றதை தொடர்ந்து, 1980 - களில் நடக்கும் காதல் கதையை எழுதினார். துவக்கத்தில் மதன் தயாரிப்பில், யுவன் சங்கர் ராஜா இசை அமைப்பில், அதர்வா நடிப்பதாக இருந்தது. பின்னர், ஆர்யா தயாரிப்பில், சத்யா நடிப்பதாக செப்டம்பர் 2013-யில் முடிவானது.
# அமர காவியம் (2014 திரைப்படம்)

## வெளியீடு

இந்தத் திரைப்படத்தின் ஒளிபரப்பு உரிமத்தை விஜய் தொலைக்காட்சி நிறுவனம் வாங்கியது.
# முத்திரை (திரைப்படம்)

**முத்திரை** 2009 ஆம் ஆண்டு டேனியல் பாலாஜி, நிதின் சத்யா மற்றும் லட்சுமி ராய் நடிப்பில், அனீஸ் தன்வீர் ஜீவாவின் எழுத்தில், ஸ்ரீநாத் இயக்கத்தில், யுவன் சங்கர் ராஜா இசையில் வெளியான தமிழ் திரைப்படம். அனீஸ் தன்வீர் இயக்குநர் மற்றும் ஒளிப்பதிவாளர் ஜீவாவின் மனைவி ஆவார். பாலிவுட் நடிகை ராக்கி சாவந்த் சிறப்புத் தோற்றத்தில் நடித்துள்ளார்.